《呈草庐吴司业》
元代·陈天锡

斯文梁栋在成均，自许儒冠可立身。拍塞胸襟五经笥，清高地立十分春。

泰山北斗道行世，赤箭灵芝意自春。多谢春风荐贤笔，肯甘跃冶外陶钧。

作者简介：元福宁州人，字载之，号晋斋。为本州学正，转盐运提举大使。宁宗至顺初，擢建阳尹，以六事闻于朝，加奉议大夫，知福州致仕。终年八十。有《鸣琴集》。